Terve Linda!

Aloitan koulutuksesi rahastonhoitajaksi näin etäopetuksena, eli kirjeitse. Vietin äsken muutaman tuskaisen tunnin selvitellessä Hailuodon maksuja killan jäsenmaksuja ja ajattelin kirjoittaa muutaman ajatuksen aiheesta sinulle. Ehkä sitten vuoden päästä pääset itse hieman pienemmällä vaivalla.

Tänä vuonna ilmoittautumislapun teksti oli seuraavanlainen:
Arkkareiden Hailuoto-reissu on 23.-24.9. Retken hinta on 18 euroa ja se sisältää killan jäsenmaksun. Jos et halua liittyä kiltaan, on hinta myös 18 euroa. Jos olet jo liittynyt kiltaan ja olet fuksi, maksat Hailuodosta 8 euroa. Tee tilisiirto killan tilille 110730-414932 ja kirjoita viitteeseen OMA NIMI ja mitä maksat (HAILUOTO, JÄSENMAKSU) Lisäinfoa seuraa.

Ensimmäinen ja suurin moka oli se, että unohdin antaa maksulle viitenumeron. Viitenumero on hyvä antaa usein toistuviin maksuihin, kuten Hailuoto, Tuomon vuokra, jäsenmaksu j.n.e. Viitenumeroista löytyy lista rahastonhoitajan papereista. Näin tilille ilmestyneitä rahoja on paljon helpompi seurata. Mitä ja miksi? Ihmisten kirjoittamat viestit kun on välillä puutteellisia ja epäselviä.

Ensi vuoden varalle ehdottaisin seuraavaa.
Killan jäsenmaksu ja Hailuoto pitäisi maksaa erikseen ja molemmille oma viitenumero.

Ainaisjäsenmaksu 10 euroa
Fuksikiltalaisten Hailuotoreissu 8 euroa
Vahempien kiltalaisten Hailuotoreissu 18 euroa

Killan jäsenyyttä varten voisi tehdä erillisen ilmoittautumislapun, johon tulisi kirjoittaa nimi ja vuosikurssi. Lapussa voisi olla myös ohjeet maksua varten. Lapun voisi sitten tiputtaa vaikka killan postilaatikkoon. Tänä vuonna oli ainakin joitain fukseja jotka maksoivat jäsenmaksun, vaikka eivät lähteneetkään Hailuotoon. Kuka ylipäätänsä kirjaa rekisteriin killan uudet jäsenet? Minäkö? Tarkoitan jotain tämän tapaista.

Haluan liittyä Oulun Arkkitehtikilta ry:n ainaisjäseneksi.
Nimi_____________________________________ vuosikurssi_________
Palauta tämä osa killan postilaatikkoon (Eskon kopilla)!

--------------------------------------------------------------------------------------------------------------------
Maksuohjeet voit pitää itselläsi.
Jäsenmaksu: 10 euroa
Tilinumero: 110730-414932
Saaja: Oulun Arkkitehtikilta ry
Viitenumero: ????
Jos maksat jonkun toisen henkilön tililtä, muista mainita viestissä oma nimi ja vuosikurssi!	

Hailuotohan on killan järjestämä reissu, tai on ainakin tähän saakka ollut, niin se voisi minun mielestäni olla yksinkertaisesti vain killan jäsenille tarkoitettu. Jos haluaa lähteä, niin on liityttävä ensin killan jäseneksi.

Jos Hailuodon reissu järjestetään ensi vuonna osana orientoivaa jaksoa, niin sit se taas vähän monimutkistaa asiota.

Fuksit joutuvat siis maksamaan kaksi laskua peräkkäin eri viitenumeroilla, mutta se on niin paljon helpompaa sitten jälkeenpäin rahastonhoitajalle ja varmaan tilitoimiston tätikin ilahtuu.